রোধসূত্র এবং
কাব্য | ০৩ জানুয়ারি ২০২০ | ৯৪♦ বার পঠিত
বয়েই গেছে
মৃত্যু যখন রথের মতন ফুৎকারে সব হারিয়ে ফ্যালে,
চাকার আদল জীবন থেকে ভারসাম্য ছাড়িয়ে ফেলে।
বীরবিক্রম উলোটপুরাণ আত্মঘাতের সংবিধানে
পালটা প্রহার হুতাশ ছোড়ে,অবধারিত প্রণাম তোমায়,
সহবতেরা ভূত হয়নি, সৌজন্যের সুপ্রমাণে।
পরায় লাগাম হাতের গোড়ায়
কাঁটার মুকুট,পায়ের শেকল,পেরেক বেঁধা দেহবল্কল,তারপরেতেও হাসছে আবার
এ ব্যাটা ঠিক তুক্কো জানে!
পুরানো সেই দিনের কথা,সেসব মানুষ, গল্পকথা কতই শোনা
অবাক হওয়া কমেই গেছে
ক্রোধ দেখিয়ে,উষ্মা ভিড়াও মণ্ডা খানিক
ঢের সয়েছি, এখন কি আর
তিনসত্যি বয়েই গেছে।
রোধসূত্র
পিচুটির মতন আলো
রুধছে।
নিভন্ত পাহাড়ের আগুন
মেপে এগিয়ে
যাচ্ছে আগুনখেকোরা,
না পুড়িয়ে রেহাই দেবেনা।
বিভাগ : কাব্য | ০৩ জানুয়ারি ২০২০ | ৯৪♦ বার পঠিত